2003/427/EY: Komission päätös, tehty 5 päivänä kesäkuuta 2003, luvan antamisesta Schizochytrium sp. -mikrolevästä valmistetun runsaasti DHA:ta (dokosaheksaeenihappoa) sisältävän öljyn saattamiseksi markkinoille elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2003) 1790)



Virallinen lehti nro L 144 , 12/06/2003 s. 0013 - 0014



Komission päätös, tehty 5 päivänä kesäkuuta 2003, luvan antamisesta Schizochytrium sp. -mikrolevästä valmistetun runsaasti DHA:ta (dokosaheksaeenihappoa) sisältävän öljyn saattamiseksi markkinoille elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2003) 1790) (Ainoastaan englanninkielinen teksti on todistusvoimainen) (2003/427/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97(1) ja erityisesti sen 7 artiklan, ottaa huomioon Martek Biosciences Corporation (aiemmin OmegaTech GmbH) -yrityksen Yhdistyneen kuningaskunnan toimivaltaisille viranomaisille 13 päivänä helmikuuta 2001 toimittaman hakemuksen, joka koskee Schizochytrium sp. -mikrolevästä valmistetun runsaasti DHA:ta (dokosaheksaeenihappoa) sisältävän öljyn saattamista markkinoille elintarvikkeiden uusina ainesosina, ottaa huomioon Yhdistyneen kuningaskunnan toimivaltaisten viranomaisten ensiarviointiraportin, sekä katsoo seuraavaa: (1) Yhdistyneen kuningaskunnan elintarvikearvioinnista vastaava elin tuli ensiarvioinnissaan siihen tulokseen, että Schizochytrium sp. -mikrolevästä valmistettu runsaasti DHA:ta (dokosaheksaeenihappoa) sisältävä öljy on turvallista käytettäväksi ihmisravintona. (2) Komissio toimitti ensiarviointiraportin kaikille jäsenvaltioille 20 päivänä kesäkuuta 2002. (3) Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin perusteltuja muistutuksia kyseisen tuotteen saattamisesta markkinoille. (4) Vastauksena esitettyihin huomautuksiin ja muistutuksiin OmegaTech GmbH muutti runsaasti DHA:ta sisältävän öljyn koostumuserittelyä ja käyttötarkoituksia. Näistä muutoksista keskusteltiin jäsenvaltioiden asiantuntijoiden kanssa 21 päivänä lokakuuta 2002. (5) Toimitetun ensiarviointiraportin perusteella todetaan, että Schizochytrium sp. -mikrolevästä valmistettu runsaasti DHA:ta (dokosaheksaeenihappoa) sisältävä öljy vastaa asetuksen (EY) N:o 258/97 3 artiklan 1 kohdassa asetettuja kriteerejä. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Schizochytrium sp. -mikrolevästä valmistettu runsaasti DHA:ta (dokosaheksaeenihappoa) sisältävä öljy, sellaisena kuin se on määritelty liitteessä 1, voidaan saattaa yhteisön markkinoille elintarvikkeiden uutena ainesosana liitteessä 2 mainittujen käyttötarkoitusten ja enimmäismäärien mukaisesti. 2 artikla Ilmaus "Schizochytrium sp. -mikrolevästä valmistettu runsaasti DHA:ta sisältävä öljy" on esitettävä tuotteen pakkausmerkinnöissä tai sitä sisältävien tuotteiden ainesosaluettelossa. 3 artikla Tämä päätös on osoitettu seuraavalle taholle: Martek Biosciences Corporation, 6480 Dobbin Road, Columbia, Maryland 21045, Yhdysvallat. Tehty Brysselissä 5 päivänä kesäkuuta 2003. Komission puolesta David Byrne Komission jäsen (1) EYVL L 43, 14.2.1997, s. 1. LIITE 1 RUNSAASTI DHA:TA (DOKOSAHEKSAEENIHAPPOA) SISÄLTÄVÄN HEKSAANIUUTTAMISELLA SCHIZOCHYTRIUM SP. MIKROLEVÄSTÄ SAADUN ÖLJYN KOOSTUMUSERITTELY >TAULUKON PAIKKA> LIITE 2 SCHIZOCHYTRIUM SP. -MIKROLEVÄSTÄ VALMISTETUN RUNSAASTI DHA:TA (DOKOSAHEKSAEENIHAPPOA) SISÄLTÄVÄN ÖLJYN KÄYTTÖ >TAULUKON PAIKKA> Huom.: Kaikista elintarviketuotteista, jotka sisältävät Schizochytrium sp. -mikrolevästä valmistettua runsaasti DHA:ta sisältävää öljyä, tulee osoittaa hapettumisen kestävyys asianmukaisella ja tunnustetulla kansallisella/kansainvälisellä testimenetelmällä (esim. AOAC).